**ОБЩИНСКА ИЗБИРАТЕЛНА КОМИСИЯ СТРАЛДЖА**

**ПРОТОКОЛ**

**№ 032**

**На 05 ноември 2023 г. се проведе заседание на Общинска избирателна комисия (ОИК) Стралджа, област Ямбол, при следния**

**Д н е в е н р е д:**

* **Проект на решение относно: Поправка на допусната грешка в т. IV от Решение №75-МИ от 30.10.2023 г. на Общинска избирателна комисия Стралджа, област Ямбол**

***Докладва*: Елена Тодорова**

* Входяща поща

*Докладва:* Младенка Николова

* Разни

*Докладва:* Младенка Николова

**Присъстваха: Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Отсъстващи: няма.**

Заседанието бе открито в 11.00 ч. и бе водено от Младенка Николова – председател на комисията.

**ПРЕДСЕДАТЕЛ МЛАДЕНКА НИКОЛОВА:** Уважаеми колеги, откривам заседанието на Общинската избирателна комисия. Предлагам за протоколист на днешното заседание Силвия Панайотова, технически сътрудник, и за преброител на гласовете, при поименно гласуване, Станимир Иванов. Имате ли някакви други предложения или възражения? Не.

Моля, който е съгласен с предложените членове на комисията за протоколист и преброител на гласовете, да гласува с вдигане на ръка.

Преминаваме към гласуване.

**Гласували** **11 членове на ОИК: за - 11 Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Против - няма.**

Предложението се приема.

**ПРЕДСЕДАТЕЛ МЛАДЕНКА НИКОЛОВА: Колеги, предлагам да преминем към разглеждане на първа точка от дневния ред – Проекторешение относно:** Поправка на допусната грешка в т. IV от Решение №75-МИ от 30.10.2023 г. на Общинска избирателна комисия Стралджа, област Ямбол.

Давам думата на Елена Тодорова.

Елена Тодорова: Колеги, предлагам следния проект на решение:

Относно: На основание чл.87, ал.1, т.1 от Изборния кодекс, Общинска избирателна комисия Стралджа, област Ямбол

**Р Е Ш И:**

 Допуска поправка на грешка в т. IV от Решение № 75-МИ от 30 октомври 2023г. на ОИК Стралджа, област Ямбол, както следва:

 Вместо „Кандидатите отпадат от кандидатските листи на партиите, понеже са избрани за кметове: Атанас Киров Атанасов“,

 Да се чете:

 „ Кандидатите, заличени от кандидатските листи на партиите, понеже са избрани за кметове: Атанас Киров Киров“.

Решението подлежи на оспорване по реда на чл. 88 от ИК в 3-дневен срок от обявяването му чрез Общинска избирателна комисия Стралджа, област Ямбол, пред ЦИК.

**ПРЕДСЕДАТЕЛ МЛАДЕНКА НИКОЛОВА**: Колеги, чухте проекта за решение, имате ли някакви възражения или предложения за редакции? Ако няма, който е съгласен с проекта за решение, моля да гласува.

Преминаваме към гласуване.

**Гласували** **11 членове на ОИК: за - 11 Младенка Николова, Станимир Иванов, Татяна Вълчева, Атанаска Кабакова, Елена Тодорова, Недялка Димитрова, Иванка Георгиева, Красимира Колева, Живка Йорданова, Дияна Георгиева-Великова, Гергана Кавалджиева.**

**Против - няма.**

**ПРЕДСЕДАТЕЛ МЛАДЕНКА НИКОЛОВА:** Приема се проектът на решението и е с **№ 106-МИ/05.11.2023 г.**

Преминаваме към втора точка – Входяща поща. На електронната поща са получени уведомителни писма от ЦИК.

По точка разни нямаше запитвания, затова председателят закри заседанието в 10.04 ч.

 **Председател:**

Младенка Николова

**Секретар:**

 Атанаска Кабакова